Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: A bírósági végrehajtásról szóló 1994. évi LIII. törvény
Paragraph Index: 155

A bírósági végrehajtásról szóló 1994. évi LIII. törvény alapján (mivel a magánnyugdíjpénztár végrehajtást kérõnek minõsül) bizonyos esetekben (pl. szakértõ igénybevételének kérelmezése, árverési hirdetmény külön közzététele) esetén ennek költségét meg kell elõlegeznie. Az elõleg megfizetésének elmaradása a cselekmény tovább folytatását megakadályozza. 10.4. A magánnyugdíjpénztárnak végrehajtási eljárás lebonyolítására irányuló megkeresést a kötelezett székhelye szerint illetékes állami adóhatóság részére kell megküldeni. 10.5. Javasolt a megkeresésben, a megkeresés jogalapját alátámasztó jogszabályi hivatkozást is feltüntetni. 10.6. A végrehajtási kérelmet az APEH iránymutatásának 4. számú mellékletében meghatározott tartalmú és formátumú „Kérelem a végrehajtási eljárás megindítására” megnevezésû iraton kell benyújtani azzal, hogy a felszólító levél tértivevényének a másolatát is csatolni kell. 10.7. Késedelmi pótlék, bírság érvényesítése esetén javasoljuk megadni a magánnyugdíjpénztár késedelmi pótlék és bírságok vezetésére elkülönített számlájának a számát is, ahová a behajtott összeg (pótlék, bírság) átutalását a magánnyugdíjpénztár kéri. 10.8. A kérelemnek a magánnyugdíjpénztárra és a foglalkoztatóra vonatkozó adatok mellett jogcím és esedékesség szerinti megbontásban tartalmaznia kell a tartozás összegét, továbbá a magánnyugdíjpénztár által a tagdíj (továbbá önellenõrzési pótlék és bírság) után az Art. 67—69. §-ai alapján felszámított és elõírt késedelmi pótlék összegét is. A késedelmi pótlék kiszámításának módszerérõl részletesen a 3/2000. (AEÉ 6.) módosítására kiadott 7/2001. (AEÉ 10.) APEH utasítás rendelkezik. A megkereséséhez a magánnyugdíjpénztár csatolja az intézkedéshez szükséges okiratok másolatát. 10.9. Abban az esetben, ha az adóhatóságnál nyilvántartott adatok szerint a foglalkoztató nem a megkeresett adóhatósághoz tartozik, akkor az adóigazgatási szerv a 2002/88. szám megkeresést hivatalból továbbítja az illetékesség szerinti igazgatósághoz. Ha az elsõ fokú adóhatóság a kérelem átvizsgálását követõen hibát vagy hiányosságot tapasztal, arról tájékoztatja a megkeresõt, és hiánypótlásra szólítja fel. AZ ADÓHATÓSÁGI VÉGREHAJTÁSSAL KAPCSOLATOS MAGÁNNYUGDÍJPÉNZTÁRI ELJÁRÁS 11.1. A magánnyugdíjpénztárnak a Tbj. 51. § (6) bekezdése alapján a pénztártagot a végrehajtási eljárás kezdeményezésével egyidejûleg tájékoztatnia kell az adóhatósági eljárás kezdeményezésérõl és lefolytatásáról. 11.2. A tájékoztatásnak tartalmaznia kell a tag azonosító adatain kívül a tagdíjhátralék összegét (ha az adóhatósági megkeresés több foglalkoztatóval szemben került érvényesítésre, akkor foglalkoztatónként külön-külön kimutatva), a vonatkozási idõszak megnevezését, a végrehajtási kérelem megküldésének idõpontját. 11.3. A tagnak küldött értesítés másolati példányát az ügyirathoz kell csatolni. 11.4. Javasolt a magánnyugdíjpénztárnál figyelemmel kísérni a megkeresések további fejleményeit, hogy 30 — illetve határidõ hosszabbítás esetén 60 — napon belül történt-e intézkedés. 11.5. A magánnyugdíjpénztárnak a végrehajtási eljárást követõen az ügyirathoz csatolnia kell az elsõ fokú adóhatóság által küldött valamennyi iratot, továbbá a végrehajtói letéti számláról szóló átutalás bankbizonylatát. Csatolni kell az ügyirathoz azokat a dokumentumokat is, melyek a követelés végrehajtás útján történõ beszedését lehetetlenné teszik. Ilyen lehet az adós fizetésképtelensége, az adós elleni csõd- vagy felszámolási eljárás, az adós fellelhetetlensége stb. 11.6. A magánnyugdíjpénztárnak meg kell vizsgálnia, hogy a végrehajtási eljárásban a teljes követelés megtérült-e, az eljárás idõtartama alatt a követelés összege nem növekedett-e. Ebben az esetben újabb kérelmet kell benyújtani. 11.7. Abban az esetben, ha a végrehajtási eljárás kérését követõen az adós tartozását teljes összegben vagy részben megfizette, arról 15 napon belül írásban javasolt tájékoztatni a végrehajtó elsõ fokú adóhatóságot. A részleges, illetve a tartozás teljes kiegyenlítésérõl akkor javasolt tájékoztatni a végrehajtási eljárást lefolytató adóhatóságot, ha annak eljárásától függetlenül teljesített az adós, a saját pénzforgalmi számlájáról (a többszörös megtérülés elkerülése miatt). A tájékoztatás elmulasztásából eredõ kártérítési kötelezettség a végrehajtást kérõ magánnyugdíjpénztárat terheli. FIZETÉSI KEDVEZMÉNYRE IRÁNYULÓ KÉRELMEK ADÓHATÓSÁGI VÉGREHAJTÁS KAPCSÁN 12.1. Magánnyugdíjpénztári eljárás szempontjából meg kell különböztetni, hogy a fizetési kedvezményre irányuló kérelmet a kötelezett a végrehajtási eljárás megkezdése elõtt vagy azt követõen a végrehajtási szakban nyújtotta-e be az adós. 12.2. Amikor az eljárás még nincs végrehajtási szakban, akkor a magánnyugdíjpénztárnak kell a kérelmet megválaszolnia. A magánnyugdíjpénztárak méltányossági jogáról külön jogszabály nem rendelkezik, ez esetben alapvetõen az Art. szabályait kell alkalmazni. Az Art. szabályai alapján a tagdíj megfizetésére kedvezmény nem adható. A magánnyugdíjpénztár által felszámított, tagnak járó késedelmi pótlék alapvetõen a tagdíj után járó hozamot pótolja, így a késedelmi pótlék mérséklése vagy elengedése a pénztártagot hátrányos helyzetbe hozná. 12.3. Abban az esetben, ha az adós végrehajtási szakban nyújt be a magánnyugdíjpénztárhoz fizetési kedvezményre irányuló kérelmet, akkor azt a magánnyugdíjpénztárnak a végrehajtási eljárást lefolytató az elsõ fokú adóhatósághoz kell továbbítania. MAGÁNNYUGDÍJPÉNZTÁRI TAGDÍJ MEGÁLLAPÍTÁS ÉS TAGDÍJ VÉGREHAJTÁSÁHOZ VALÓ JOG ELÉVÜLÉSE Tagdíj megállapítás elévülése 13.1. A magánnyugdíjpénztári tagdíjak utólagos megállapításával kapcsolatos szabályokat, mögöttes jogszabályként az Art. szabályozza. Ennek megfelelõen a megállapítás elévülésére az Art. 95. § (1) bekezdésében foglaltakat kell alkalmazni, mely szerint a tagdíj megállapításához való jog annak a naptári évnek az utolsó napjától számított 5 év elteltével évül el, amelyben a tagdíjról bevallást kellett volna tenni, illetve bevallás hiányában a tagdíjat meg kellett volna fizetni. 13.2. Az elévülés hat hónappal meghosszabbodik, ha a tagdíjbevallás késedelmes benyújtásakor a tagdíj megállapításhoz való jog elévüléséig kevesebb, mint hat hónap van

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes